უსერკაფი
უსერკაფი (ასევე უსერხერესი) — ძველი ეგვიპტის მეფე (ფარაონი) და მეხუთე დინასტიის დამაარსებელი, რომელიც მეფობდა ძველი სამეფოს პერიოდში. უსერკაფის მმართველობის დროს დამკვიდრდა აბუსირში მზის ტაძარის მშენებლობის ტრადიცია. მისი მმართველობა დაიწყო ძვ.წ. 2494 წელს და დასრულდა ძვ.წ. 2487 წელს, მის სახელთანაა დაკავშირებული საკარაში უსერკაფის პირამიდის კომპლექსი, რომელიც მისი ბრძანებით აშენდა.